Armastades teises kasvõi ühte head omadust, avanetakse ja antakse ning võetakse teise antu vastu. Tulemuseks on lapse sigitamine. Kui armastada kavatsetakse tingimusi esitades (see tähendab siis, kui teine muutub selliseks, nagu nõudja ootab), siis võibolla ei tule last kunagi. Eriti raske on täita endast heal arvamusel olevate inimeste tingimusi. Seepärast ongi lastetus haritud inimeste probleem. Pole vaja olla kõige kõrgemalt haritud. Piisab, kui ollakse haritum kui vanemad, vanavanemad või lähedaste ring. Piisab, kui inimene oskab midagi, mida lähedased ei oska üldse.